คือ ผมมีปัญหา ตอนถึงจุดสุดยอดครับ คือ ไม่มีน้ำออกมา เหมือนมันคลั่งค้างอยูข้างใน แต่ผมมีน้ำครัดหลั่ง ออกมาเยอะ เรือยๆครับ ผมเป็นได้จะปีแล้วครับ มันส่งอันตรายไหมครับ ขอคำแนะนำด้วยครับ
สวัสดีค่ะ การที่ไม่สามารถหลั่งน้ำอสุจิได้ตามปกตินั้น อาจจะมีสาเหตุได้จากทั้งทางกายและจิตใจ สาเหตุทางกายที่พบได้เช่นเคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหาย การใช้ยาบางชนิด ทำให้ระบบประสาทที่ไปเลี้ยงอวัยวะเพศเสียไป สาเหตุทางจิตใจเช่น มีความเบื่อหน่ายในการทำกิจกรรมทางเพศ เบื่อหน่ายคู่ครอง เหนื่อยล้าจากการเรียนหรือการทำงาน มีความเครียด ความกังวลทั้งที่เกี่ยวและไม่เกี่ยวกับการมีเพศสัมพันธ์ มีภาวะซึมเศร้า เป็นต้นควรไปพบแพทย์เพื่อประเมินและตรวจร่างกายเบื้องต้น ว่าน่าจะเป็นปัญหาในจุดใด และส่งพบแพทย์เฉพาะทางที่เกี่ยวข้องต่อไปเบื้องต้นไม่ซื้อยากระตุ้นทางเพศใดๆมาใช้เอง เพราะอาจจะมีอันตรายได้มาก ปรับทัศนคติทางเพศ เปิดใจพูดคุยกับคู่ครอง ดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ